**Γραπτή Εργασία: Συγγραφή κριτικής άρθρου με θέμα σχετικό με τη νοσηλευτική αποκατάσταση**

* Το άρθρο που θα επιλεγεί μπορεί να αφορά οποιοδήποτε θέμα συναφές προς τη νοσηλευτική αποκατάσταση, και πρέπει να έχει δημοσιευθεί σε διεθνές επιστημονικό νοσηλευτικό περιοδικό (αγγλόγλωσσο) κατά την τελευταία δεκαετία.
* Συνιστώμενη έκταση κριτικής: 3-5 σελίδες.
* Για την κριτική του άρθρου, συνιστάται να ληφθούν υπόψη τουλάχιστον τα ακόλουθα:

**Εισαγωγή – ανασκόπηση βιβλιογραφίας**

- Παρουσιάζει ποια στοιχεία είναι ήδη γνωστά σχετικά με το πρόβλημα, με κατάλληλη δομή, σύνθεση και σειρά, ώστε να μπορεί να τα παρακολουθήσει με ευκολία ο αναγνώστης;

- Προσδιορίζει ικανοποιητικά το αντίστοιχο θεωρητικό πλαίσιο - συναφείς έννοιες;

- Εντοπίζει και περιλαμβάνει τα συναφή, προηγούμενα ερευνητικά ευρήματα με πληρότητα;

- Εξηγεί και αιτιολογεί γιατί οι άγνωστες διαστάσεις του προβλήματος είναι σημαντικό να μελετηθούν από κλινικής άποψης (προσθέτει ουσιαστικά στην υπάρχουσα γνώση);

- Περιγράφει με ακρίβεια / καθιστά κατανοητό το πρόβλημα που θα μελετηθεί (σκοπός μελέτης); Θέτει τεκμηριωμένα τις πρωτότυπες διατάσεις της μελέτης;

**Υλικό & μέθοδοι**

- Προσδιορίζει με ακρίβεια τον πληθυσμό της μελέτης, τα κριτήρια εισαγωγής-αποκλεισμού, το σχεδιασμό και το περιβάλλον διεξαγωγής της μελέτης;

- Περιγράφει ικανοποιητικά πώς πραγματοποιήθηκε η συλλογή των δεδομένων, και ποια ακριβώς δεδομένα συλλέχθηκαν;

- Περιγράφει ικανοποιητικά πώς πραγματοποιήθηκε η (στατιστική) ανάλυση των δεδομένων;

**Αποτελέσματα**

- Παρουσιάζει, με κατάλληλη δομή και χρήση πινάκων-διαγραμμάτων, τα αντίστοιχα ευρήματα, δίνοντας έμφαση στα στατιστικά και κλινικά σημαντικά;

- Ανταποκρίνονται τα υπό παρουσίαση ευρήματα στο σκοπό και στη μέθοδο της μελέτης;

**Συζήτηση – συμπεράσματα**

- Συγκρίνει διεξοδικά τα ευρήματα με εκείνα προηγούμενων μελετών και προτείνει ερμηνείες για τυχόν ομοιότητες ή διαφορές;

- Αναφέρεται στην κλινική σημαντικότητα / αξιοποίηση στην πράξη των ευρημάτων;

- Αναγνωρίζει διεξοδικά τους περιορισμούς της μελέτης;

- Προσφέρει προτάσεις για περαιτέρω έρευνα;

- Συνοψίζει ικανοποιητικά τα ερευνητικά ευρήματα στασυμπεράσματα;